**ОДОБРЯВАМ:…………………….**

*Министър на земеделието и храните*

**ПРОТОКОЛ**

Днес 22.07.2025 г. в 10.30 часа на основание чл.107, ал.6 и ал.8 от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Цонка Гичева Стоянова - гл. експерт в ГД „ Аграрно развитие” в ОД “Земеделие” Добрич;

2. Милена Христова Дякова – гл. юрисконсулт в Дирекция „АПФСДЧР” в ОД “Земеделие” гр.Добрич – правоспособен юрист.

Определена със Заповед № РД-04-92/21.07.2025 г. на директора на ОД “Земеделие” - Добрич се събра във връзка с провеждането на търг с тайно наддаване по реда на чл. 105, ал. 2 и ал. 3 от ППЗСПЗЗ за земеделски земи по реда на §12а от ПЗР на ЗСПЗЗ на основание Заповед № РД-04-79/13.06.2025 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 33 от 18.06.2025 г., информационното табло на Областна дирекция „Земеделие” - Добрич, всички Общински служби по земеделие в област Добрич, Община Добричка, кметството на с. Бдинци, общ. Добричка, на интернет страницата на МЗХ и ОД «Земеделие» Добрич.

В срок до 18.07.2025 г. (включително), определен със Заповед № РД-04-79/13.06.2025 г. на директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера от ПО-03-1 до ПО-03-2 включително от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следния имот частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| Община | Землище | № на имот | Площ/дка | Начална  Цена/лева | Депозит | Разходи по чл.56ш от ППЗСПЗЗ/лв/ |
| Добричка | с. Бдинци | 03040.120.9 | 17,394 | 65007,00 | 6500,70 | 272,00 |

Началната тръжна цена на имотите е определена по реда на чл.105, ал.7 от ППЗСПЗЗ, която е пазарна оценка, изготвена от независим оценител.

Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

След като разгледа постъпилите заявления за участие в обявения търг с тайно наддаване за продажба на земеделска земя по §12а ПЗР ЗСПЗЗ,

**КОНСТАТИРА:**

**І.** В плик с **входящ № ПО-03-1,** подаден и вписан в 11,07 часа на 17.07.2025 г. в регистъра на Областна дирекция „Земеделие” – Добрич от **ЗСК „Бдинци“ ЕАД**, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 6 500,70 лева /10% от началната тръжна цена/ , декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 106, ал. 18 от ППЗСПЗЗ, Протокол от 16.07.2025 г. от заседание на Съвета на директорите на ЗСК „Бдинци“ ЕАД с взето решение за участие в търг за закупуване на имот № 03040.120.9, находящ се в с. Бдинци, общ. Добричка.

Комисията установи, че внесения депозит отговаря на изискванията съгласно Заповед № РД-04-79/13.06.2025 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 03040.120.9**, частна държавна собственост с площ от 17,394 дка, находящ се в землището на **с.** **Бдинци, Община Добричка, Област Добрич** е в размер на **65 200 / шестдесет и пет хиляди и двеста/ лева.**

**ІІ.** В плик с **входящ № ПО-03-2,** подаден и вписан в 13,31 часа на 17.07.2025 г. в регистъра на Областна дирекция „Земеделие” – Добрич от **Невин Илмаз Исмет -** упълномощено лице от Кирил Цветанов Киров в качеството си на управител на **„СИМ АГРО 1“ ЕООД**, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 6 500,70 лева /10% от началната тръжна цена/, нотариално заверено пълномощно на лицето, упълномощено да представлява участника в търга, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 106, ал. 18 от ППЗСПЗЗ, Протокол от 14.07.2025 г. от общото събрание на съдружниците в „СИМ АГРО 1“ ООД с взето решение за участие в търг за закупуване на имот № 03040.120.9, находящ се в с. Бдинци, общ. Добричка.

Комисията установи, че внесения депозит отговаря на изискванията съгласно Заповед № РД-04-79/13.06.2025 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 03040.120.9**, частна държавна собственост с площ от 17,394 дка, находящ се в землището на **с.** **Бдинци, Община Добричка, Област Добрич** е в размер на **65 100 / шестдесет и пет хиляди и сто/ лева.**

След извършена проверка на подадените в Областна дирекция ”Земеделие” – Добрич, 2 броя заявления по образец съгласно чл.106, ал.10 от ППЗСПЗЗ за участие в търга и въз основа на предложенията на кандидатите, комисията,

**Р Е Ш И:**

**1. За имот 03040.120.9**, частна държавна собственост с площ от 17,394 дка, находящ се в землището на **с. Бдинци,** Община Добричка, Област Добрич, с начална тръжна цена **65 007,00 лева,** класира:

**На първо място – ЗСК „Бдинци“ ЕАД,** с предложена цена от **65 200 / шестдесет и пет хиляди и двеста/ лева**, за придобиване право на собственост по реда на §12а от ПЗР на ЗСПЗЗ, чрез покупко-продажба за обявения имот частна държавна собственост.

**На второ място – „СИМ АГРО 1“ ЕООД** с предложена по-ниска цена от тази на първия заявител, а именно **65 100 / шестдесет и пет хиляди и сто/ лева** за придобиване право на собственост по реда на §12а от ПЗР на ЗСПЗЗ, чрез покупко-продажба за обявения имот частна държавна собственост.

Търгът приключи в 10:45 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/……………**

/ В. Овчаров /

**Членове: 1…………/П/……………**  **2…………/П/……………..**

**/**Ц. Стоянова/ */* М. Дякова /